ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 10 ΣΤΟΝ ΠΡΟΫΠΟΛΟΓΙΣΜΟ ΤΟΥ 2004 - ΓΕΝΙΚΗ ΚΑΤΑΣΤΑΣΗ ΕΣΟΔΩΝ - ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ - Τμήμα VIII Μέρος B: Ευρωπαίος επόπτης προστασίας δεδομένων

(υποβληθέν από την Επιτροπή)

Έχοντας υπόψη

- τη συνθήκη για την ίδρυση της Ευρωπαϊκής Κοινότητας και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 177,

- τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων [1], και ιδίως το άρθρο 37,

[1] ΕΕ L 248 της 16.9.2002, σ. 1.

Η Ευρωπαϊκή Επιτροπή διαβιβάζει με το παρόν έγγραφο στην αρμόδια για τον προϋπολογισμό αρχή το προσχέδιο του διορθωτικού προϋπολογισμού αριθ. 2 του προϋπολογισμού για το 2003, που ζητήθηκε από την Ευρωπαίος επόπτης προστασίας δεδομένων για τους λόγους που αναφέρονται στην αιτιολογική έκθεση που ακολουθεί.

ΑΙΤΙΟΛΟΓΙΚΗ ΕΚΘΕΣΗ

1. Εισαγωγή

Η παρούσα πρόταση αφορά την προσαρμογή του επιπέδου των πιστώσεων που έχουν εγκριθεί με το διορθωτικό προϋπολογισμό 2/2004 για το τμήμα VIII μέρος B, προς χρηματοδότηση του ευρωπαίου επόπτη προστασίας δεδομένων.

Η παρούσα διορθωτική κατάσταση προβλέψεων του 2004 βασίζεται σε δαπάνες ύψους 670.279EUR και ζητεί πιστώσεις ύψους 172.443EUR σε έσοδα.

Το τμήμα VIII/μέρος B για το οικονομικό έτος 2004 θα αφορά συνολικά ποσό 1.942.279EUR.

Όσον αφορά το οργανόγραμμα, λαμβάνει υπόψη το διορθωτικό προϋπολογισμό 4/2004, που συνδέεται με την έναρξη εφαρμογής του νέου κανονισμού υπηρεσιακής κατάστασης των υπαλλήλων και του λοιπού προσωπικού και προβλέπει τη μετατροπή 3 μόνιμων θέσεων σε έκτακτες, χωρίς μεταβολή του αριθμού των θέσεων που έχουν εγκριθεί με το διορθωτικό προϋπολογισμό 2/2004.

2. Αιτιολόγηση της πρότασης

Το Ευρωπαϊκό Κοινοβούλιο και το Συμβούλιο ενέκριναν στις 22 Δεκεμβρίου 2003 το διορισμό του ευρωπαίου επόπτη προστασίας δεδομένων. Ο διορισμός αυτός δημοσιεύθηκε στις 17/1/2004.

Ο ευρωπαίος επόπτης προστασίας δεδομένων, με επιστολή του της 15ης Ιανουαρίου 2004 προς τους Προέδρους του Ευρωπαϊκού Κοινοβουλίου και της Επιτροπής καθώς και τον ασκούντα την Προεδρία του Συμβουλίου, ανακοίνωσε την πρόθεσή του καθώς και την πρόθεση του αναπληρωτή επόπτη όσον αφορά την εγκατάσταση της γραμματείας του οργάνου, από 2ας Φεβρουαρίου 2004, στους χώρους του Ευρωπαϊκού Κοινοβουλίου στις Βρυξέλλες.

Από την ημερομηνία αυτή ο ευρωπαίος επόπτης προστασίας δεδομένων έθεσε τρεις πρωταρχικούς στόχους, αναγκαίες προϋποθέσεις για την έναρξη λειτουργίας του οργάνου, τους οποίους επιδίωξε με τη συνδρομή της Γενικής Γραμματείας του Ευρωπαϊκού Κοινοβουλίου.

Πρόκειται συγκεκριμένα για τα εξής :

* υλική εγκατάσταση,

* ένταξη του οργάνου στις τρέχουσες διαδικασίες του προϋπολογισμού,

* υλοποίηση του οργανογράμματος.

Έως τώρα ο ευρωπαίος επόπτης προστασίας δεδομένων :

* έχει εγκατασταθεί μαζί με τον εξοπλισμό του σε κτίριο του Ευρωπαϊκού Κοινοβουλίου,

* διαθέτει έναν πρώτο διορθωτικό προϋπολογισμό 2/2004, που υποβλήθηκε από την Επιτροπή, και το διορθωτικό προϋπολογισμό 4/2004 που αφορά τα αποτελέσματα της εφαρμογής του νέου κανονισμού υπηρεσιακής κατάστασης των υπαλλήλων. υπέβαλε κατάσταση προβλέψεων για το 2005 σύμφωνα με το ρεαλιστικό χρονοδιάγραμμα που ανακοίνωσε η Επιτροπή,

* άρχισε τις διαδικασίες πλήρωσης όλων των θέσεων που έχουν εγκριθεί στο οργανόγραμμά του για το οικονομικό έτος 2004,

* προέβη στις πρώτες απαιτούμενες επαφές με την Υπηρεσία Επίσημων Εκδόσεων των Ευρωπαϊκών Κοινοτήτων (YEEEK), το Γραφείο Εκκαθάρισης Ατομικών Δικαιωμάτων (ΡΜΟ) και την Υπηρεσία Επιλογής του Προσωπικού των Ευρωπαϊκών Κοινοτήτων (EPSO),

* συμφώνησε και άρχισε διαπραγματεύσεις για τη σύναψη συμφωνίας διοικητικής συνεργασίας με τις διοικήσεις του Ευρωπαϊκού Κοινοβουλίου, του Συμβουλίου και της Επιτροπής, ενόψει της παροχής συνδρομής κατά το αρχικό στάδιο λειτουργίας του οργάνου.

Όπως είχε ανακοινωθεί στην αιτιολογική έκθεση του διορθωτικού προϋπολογισμού 2/2004 και κατά την υποβολή της κατάστασης προβλέψεων του 2005 τον Απρίλιο, αφενός, και σύμφωνα με το χρονοδιάγραμμα που προβλέπεται στο άρθρο 37 του ισχύοντος δημοσιονομικού κανονισμού και την πρόοδο που έχει σημειωθεί από την έναρξη λειτουργίας του, αφετέρου, ο ευρωπαίος επόπτης προστασίας δεδομένων κρίνει σκόπιμο να υποβάλει στην αρμόδια για τον προϋπολογισμό αρχή την παρούσα διορθωτική κατάσταση προβλέψεων.

Η εν λόγω διορθωτική κατάσταση προβλέψεων προσαρμόζει κατά ρεαλιστικότερο τρόπο τις πιστώσεις και τον πίνακα προσωπικού του τμήματος VIII μέρος Β, που εγκρίθηκαν με το διορθωτικό προϋπολογισμό 2/2004.

3. Θέσεις και κονδύλια που ζητούνται για το τμήμα VIII μέρος B - ευρωπαίος επόπτης προστασίας δεδομένων

3.1. Τίτλος 1 : Δαπάνες για τα συνδεόμενα με το όργανο πρόσωπα

Μέλη του οργάνου : Ζητείται η ενίσχυση των πιστώσεων του κεφαλαίου B-10 «Μέλη του οργάνου», λόγω των νομικών δεσμεύσεων που έχουν αναληφθεί.

Η ενίσχυση αυτή καλύπτεται σχεδόν από τη χρήση των πιστώσεων που έχουν εγγραφεί στο αποθεματικό - κεφάλαιο 100 «Προσωρινές πιστώσεις».

Βάσει της αποφάσεως 1247/2002/ΕΚ του Ευρωπαϊκού Κοινοβουλίου, του Συμβουλίου και της Επιτροπής της 1ης Ιουλίου 2002, ο ευρωπαίος επόπτης προστασίας δεδομένων εξομοιώνεται με δικαστή του Δικαστηρίου των Ευρωπαϊκών Κοινοτήτων όσον αφορά τον καθορισμό του μισθού, των επιδομάτων, της σύνταξης αρχαιότητας και κάθε άλλης παροχής που έχει θέση αποδοχών. Ο αναπληρωτής επόπτης δεδομένων εξομοιώνεται εν προκειμένω με το γραμματέα του Δικαστηρίου των Ευρωπαϊκών Κοινοτήτων.

Προσωπικό εν ενεργεία : Ζητείται η μετατροπή 2 θέσεων A (1 A*11 και 1 A*10 ) και 1 B*6, μόνιμων και έκτακτων υπαλλήλων.

Οι μετατροπές αυτές έχουν ουδέτερο δημοσιονομικό αποτέλεσμα (βλ. πίνακα κατωτέρω).

Η προσαρμογή των πιστώσεων του κεφαλαίου B-11 «Προσωπικό εν ενεργεία» βασίζεται στην προβλεπόμενη κάλυψη, κατά το 2004, 5 θέσεων για περίοδο 6 μηνών και 10 θέσεων για περίοδο 4 μηνών.

Οι σχετικές ανακοινώσεις κοινών θέσεων δημοσιεύθηκαν στις 8 Μαρτίου και στις 3 και 10 Απριλίου 2004.

>ΘΕΣΗ ΠIΝΑΚΑ>

Διοργάνωση περιόδων πρακτικής άσκησης και ανταλλαγή προσωπικού : Ζητείται η δημιουργία ενός νέου κεφαλαίου B-15 «Διοργάνωση περιόδων πρακτικής άσκησης και ανταλλαγή προσωπικού» και ενός άρθρου B-150 «Έξοδα διοργάνωσης περιόδων πρακτικής άσκησης στις υπηρεσίες του οργάνου και έξοδα ανταλλαγής προσωπικού μεταξύ του οργάνου και του δημόσιου τομέα των κρατών μελών», στα οποία θα πρέπει να διατεθεί πίστωση 60.624EUR.

Η εν λόγω πίστωση αντιστοιχεί στις ανάγκες πρόσληψης εθνικών εμπειρογνωμόνων κατά το τελευταίο τρίμηνο του 2004.

3.2. Τίτλος 2 : Ακίνητα, υλικό και διάφορες δαπάνες διοικητικής λειτουργίας

Ακίνητο και παρεπόμενα έξοδα : ο ευρωπαίος επόπτης προστασίας δεδομένων έχει εγκατασταθεί μαζί με τον εξοπλισμό του σε κτίριο του Ευρωπαϊκού Κοινοβουλίου (στην οδό Montoyer 63).

Η εγκατάσταση αυτή, που συνοδεύθηκε από εσωτερικές διευθετήσεις τις οποίες ζήτησε ο ευρωπαίος επόπτης προστασίας δεδομένων, συνεπάγεται συνολική δαπάνη για το οικονομικό έτος 2004 που εκτιμάται σε 199.125EUR.

Λόγω των πιστώσεων που έχουν εγκριθεί ήδη με το ΔΠ/2/2004 ζητείται ενίσχυση του σχετικού κονδυλίου κατά 141.125EUR.

Πληροφορική και τηλεπικοινωνίες : Ο ΔΠ/2/2004 ενέκρινε συνολική πίστωση ύψους 56.000EUR.

Ο ευρωπαίος επόπτης προστασίας δεδομένων εκτίμησε τις ανάγκες του όσον αφορά τις συγκεκριμένες υποδομές, που είναι απαραίτητες για τη δραστηριότητά του ήδη από εφέτος.

Ζητείται συνεπώς ενίσχυση του κεφαλαίου 21 «Πληροφορική και τηλεπικοινωνίες» κατά 120.000EUR.

Επαναδιάθεση των πιστώσεων που εγκρίθηκαν με το ΔΠ/2/2004 : Ο ευρωπαίος επόπτης προστασίας δεδομένων κρίνει ότι η αρχή της χρηστής δημοσιονομικής διαχείρισης εφαρμόζεται από το οικονομικό έτος 2004.

Θεωρεί συνεπώς ότι η πρόοδος που διαπιστώθηκε όσον αφορά την έναρξη λειτουργίας του οργάνου καθιστά αναγκαία την προσαρμογή των πιστώσεων σε ορισμένες γραμμές του προϋπολογισμού, χωρίς οι μειώσεις αυτές να θίγουν τα αιτήματα του οργάνου για το οικονομικό έτος 2005.

Προτείνει συνεπώς,

* να εγγραφούν σε γραμμή οι πιστώσεις ύψους 200.000EUR που είχαν εγγραφεί στο αποθεματικό,

* να μειωθούν οι πιστώσεις όσον αφορά :

* τα έξοδα αποστολών (άρθρο B-130);

* την αποζημίωση γραμματείας (θέση B-1103), η οποία κατέστη άνευ αντικειμένου μετά την έναρξη ισχύος του νέου κανονισμού υπηρεσιακής κατάστασης,

* τα έξοδα μετάφρασης και διερμηνείας (B-1175).οι δαπάνες δημοσίευσης και πληροφόρησης (B-270).

Οι εν λόγω μειώσεις ανέρχονται συνολικά σε 41.050EUR.

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

>ΘΕΣΗ ΠIΝΑΚΑ>

* Τα ΠΔΠ 7 και 8/2004 δεν έχουν δημοσιονομικές επιπτώσεις στους πόρους.

ΚΑΤΑΣΤΑΣΗ ΕΣΟΔΩΝ

ΤΜΗΜΑ VIII Μέρος B - ΕΥΡΩΠΑΙΟΣ ΕΠΟΠΤΗΣ ΠΡΟΣΤΑΣΙΑΣ ΔΕΔΟΜΕΝΩΝ

>ΘΕΣΗ ΠIΝΑΚΑ>

ΚΑΤΑΣΤΑΣΗ ΔΑΠΑΝΩΝ

ΤΜΗΜΑ VIII Μέρος B - ΕΥΡΩΠΑΙΟΣ ΕΠΟΠΤΗΣ ΠΡΟΣΤΑΣΙΑΣ ΔΕΔΟΜΕΝΩΝ

>ΘΕΣΗ ΠIΝΑΚΑ>